b'\n_START_ARTICLE_\nAnuradhapura\n_START_SECTION_\nPaveldas\n_START_PARAGRAPH_\nSenoji miesto dalis yra UNESCO pasaulio paveldo paminklas. Seniausios \xc5\xa0ri Lankos budist\xc5\xb3 \xc5\xa1ventyklos: Thuparama (pastatyta 244 m. pr. m. e., daug kart\xc5\xb3 perstatyta, dabartin\xc4\xaf vaizd\xc4\x85 \xc4\xafgijo po 1862\xc2\xa0m. restauravimo) ir Ruanveli, arba Did\xc5\xbeioji st\xc5\xabpa (pastatyta II-I a. pr. m. e., perstatyta XIX a.). Thuparama (platformos skersmuo 50,2\xc2\xa0m, kupolo auk\xc5\xa1tis 19 m)\xc2\xa0\xe2\x80\x93 plyt\xc5\xb3 m\xc5\xabro su balto marmuro apdaila pastatas, apsuptas 4 kolon\xc5\xb3 eil\xc4\x97mis; kupole yra ma\xc5\xbea relikvij\xc5\xb3 kamera. Ruanveli (auk\xc5\xa1tis be smail\xc4\x97s 54,6 m)\xc2\xa0\xe2\x80\x93 kupolo pavidalo pastatas, stovintis ant dvipakop\xc4\x97s sta\xc4\x8diakamp\xc4\x97s platformos ir apskrito stilobato; pastatas baigiasi aukso plok\xc5\xa1t\xc4\x97mis aptaisyta smaile su kaln\xc5\xb3 kri\xc5\xa1tolu vir\xc5\xa1uje. Uolose yra i\xc5\xa1kaltas Isurumunijos vienuolynas su puo\xc5\xa1niais reljefais (III a. pr. m. e.); prie \xc4\xaf\xc4\x97jimo i\xc5\xa1liko 1600 akmenini\xc5\xb3 kolon\xc5\xb3, skulpt\xc5\xabr\xc5\xb3 (I\xe2\x80\x93VIII a.). Yra miesto sienos (IV a.), vart\xc5\xb3, tilt\xc5\xb3, vandentiekio (III a. pr. m. e.) liekan\xc5\xb3.\n_START_SECTION_\nIstorija\n_START_PARAGRAPH_\nAnuradhapura V a. pr. m. e.\xc2\xa0\xe2\x80\x93 II a. buvo sinhal\xc5\xb3 valstyb\xc4\x97s (Anuradhapuros karalyst\xc4\x97) sostin\xc4\x97.'